kardosdrur/scandi-wiki huggingface dataset:
Nansen-pas

Nansen-passet var et internationalt anerkendt identitetsdokument for statsløse flygtninge. Det blev indført i 1922 af Folkeforbundet  på initiativ af dets første flygtningehøjkommissær, Fridtjof Nansen. Det blev anerkendt af flere end 50 stater og i alt udstedtes ca. 450.000 Nansen-pas. Nansen-passet blev først og fremmest udstedt til flygtninge fra den Russiske Revolution samt til armenske flygtninge. 

Nansen fik Nobels Fredspris i 1922.

Nansens humanitære arbejde videreførtes efter hans død i 1930 af det Internationale Nansenkontor i Genève. På baggrund af dets indsats for statsløse flygtninge tildeltes Nansenkontoret Nobels Fredspris i 1938.
 
FN er Folkeforbundets efterfølger og udsteder stadig rejsedokumenter til statsløse flygtninge, men selve Nansen-passet udstedes ikke mere.

Folkeforbundet
Flygtninge
Fürstenwalde/Spree

Fürstenwalde/Spree er en by i landkreis Oder-Spree i den  tyske delstat   Brandenburg.
Den ligger ved floden  Spree, cirka 55 km øst for Berlin.
Syd for byen ligger de markante Rauener Berge

Historie 
Fürstenwalde blev omtalt første gang i 1272. I 1373 blev den offielt sæde for biskoppen af Lebus og Fürstenwalde's Marienkirche blev ophøjet til katedral was. Bispedømmet blev gjort versligt eefter reformationen i 1555, og endeligt ophævet da markgreve Joachim Frederik af Brandenburg tiltrådte i 1598.

Venskabsbyer 
  Choszczno (Polen)
  Sanok (Polen)
  Reinheim (Hessen, Tyskland

Eksterne henvisninger 

 Byhistorie 

Byer i Brandenburg
League Cup

Football League Cup (kendt som Ligacuppen eller Carabao Cup af sponsorhensyn) er en engelsk fodboldturnering, der arrangeres af The Football League. Turneringen har deltagelse af de 92 hold i The Football League og Premier League. Vinderne af turneringen kvalificerer sig til UEFA Europa League, såfremt de ikke allerede har kvalificeret sig til europæisk fodbold på anden vis. Taberen af finalen kvalificerer sig ikke til europæisk fodbold, så hvis vinderen kvalificerer sig til anden vis, så går det ledige plads i UEFA Europa League til det bedst placerede hold i Premier League, der ikke havde kvalificeret sig til Europa Cup'en.

Navnesponsorer 
Siden 1982 har Football League Cup fået navn efter en af turneringens sponsorer. Siden 2017 er turneringen sponseret af den thailandske energidrik Carabao.
Turneringens sponsornavne gennem tiden er anført nedenfor.
 Milk Cup (1982-1986)
 Littlewoods Challenge Cup (1986-1990)
 Rumbelows Cup (1990-1993)
 Coca-Cola Cup (1993-1998)
 Worthington Cup (1998-2003)
 Carling Cup (2003-2012)
 Capital One Cup (2012-2016)
 Carabao Cup (2017- )

Vindere og finalister

Finaleresultater 

I perioden 1961-66 blev finalerne afviklet over to kampe.

Siden 1967 er finalerne afviklet i form af én kamp, som blev spillet på Wembley Stadium (i 2001-07 på Millennium Stadium). Indtil slutningen af 1990'erne blev finaler, der endte uafgjort, spillet om på et andet stadion. Men siden da er alle finaler afgjort som én kamp med evt. forlænget spilletid og straffesparkskonkurrence.

Kilder / eksterne henvisninger 
 Capital One Cup 
 RSSSF - England League Cup Full Results 1960-1996

Noter 

Fodbold i England
Nationale pokalturneringer i fodbold
Etableret i 1960
Bad Saarow

Bad Saarow er en by i landkreis Oder-Spree i den tyske delstat Brandenburg. Bad Saarow er en kurby beliggende ved Scharmützelsee cirka 70 km sydøst for Berlin.
Ski or Die

Ski or Die er et DOS-spil fra 1990, som er udgivet af Electronic Arts. Spillet er efterfølgeren til Skate or Die.

Man styrer en skiløber, som skal konkurrere i forskellige vintersportsdiscipliner. Man kan snowboarde, hoppe skihop, skyde med snebolde med mere.

Computerspil fra 1990
Electronic Arts-spil
Amiga-spil
Commodore 64-spil
DOS-spil
NES-spil
Berkenbrück

Berkenbrück er en kommune i den tyske delstat Brandenburg. Kommunen ligger 66 km sydøst for Berlin, ca. 7 km øst for Fürstenwalde/Spree og ca. 31 km fra Frankfurt (Oder). Den ligger ved floden Spree og indgår i Amtet Odervorland.

Til Berkenbrück hører bebyggelsen Roter Krug.
Das Lied von der Erde

Das Lied von der Erde er en symfonisk sangcyklus af Gustav Mahler for tenor (evt. baryton), alt og orkester komponeret i årene 1907-08 og udgivet 1911. Uropført 20. november 1911 i München under ledelse af Bruno Walter, solister: Madame Charles Cahier (alt) og William Miller (tenor). Sangteksterne er kinesiske digte af bl.a. Li Po (701-762) og Qian Qi (700-tallet), der er oversat til tysk af Hans Bethge(1876-1946) og udgivet i samlingen Die chinesische Flöte. 

Varighed: 65 min.

Besætning: 
Piccolofløjte/ 3 fløjter med piccolofløjte/ 3 oboer med engelskhorn / 4 klarinetter / basklarinet/ 3 fagotter med kontrafagot / 4 horn / 3 trompeter / 3 basuner / bastuba /pauker / 3 janitscharer: klokkespil, triangel, tamburin, tam-tam / celeste /mandolin / 2 harper / 1. violiner / 2. violiner / bratscher / celli / kontrabasser.

Satser 
 Das Trinklied vom Jammer der Erde (Li Po) Drikkevise om jordens jammer. Mennesket er intet i denne verden, derfor spil din lut og syng. Linjen Dunkel ist das Leben, ist er Tod gentages mange gange. 
 Der Einsame im Herbst (Qian Qi) Den ensomme om efteråret. I den bølgende tåge visner naturen og i det ensomme menneskes hjerte har efteråret holdt sit indtog. 
 Von der Jugend (Li Po) Om ungdommen. Den gamle tænker tilbage på sin ungdomstid med venner, der snakker sammen, digter og drikker te i pavillonen. 
 Von der Schönheit (Li Po) Om skønheden. Den gamle drømmer sig tilbage til skønhedens tid med unge piger der plukker blomster og smukke drenge der tumler af sted på heste. 
 Der Trunkene im Frühling (Li Po) Den berusede om foråret. Den der ikke kan glædes over naturens storhed ved forårstid, drikker og sover og synger for at glemme den jordiske tilværelse.
 Der Abschied (Mong Kao Yen og Wang Wei) Afskeden. De trætte mennesker går hjem for at lære, hvad der er lykke og ungdom. Når foråret kommer, vil jorden atter blomstre op. Ordet Ewig gentages og bliver svagere og svagere, og det slutter med et langt forudhold som en gåde, der forbliver uløst.

Litteratur 
 Jens Brincker: Det moderne og det ny. Musikhistorier 1890-1950, Systime 2002 – Nodeeksempler og omtale

Kompositioner af Gustav Mahler
Symfonier
Chinatown (film)

Chinatown er en amerikansk film noir fra 1974, instrueret af Roman Polanski. I hovedrollerne er Jack Nicholson, Faye Dunaway og John Huston. Polanski optræder også selv i en lille rolle. Filmen vandt en række priser, bl.a. Golden Globe for bedste dramafilm og en Oscar for bedste manuskript til manuskriptforfatteren Robert Towne.

Handlingen udspiller sig i Los Angeles i 1930'erne og følger privatdetektiven J.J. Gittes (Nicholson), der trækkes ind i en sag om byens vandforsyning.

I 1990 instruerede Jack Nicholson fortsættelsen The Two Jakes, hvor han atter spillede hovedrollen som J.J. Gittes. Det var igen Robert Towne der skrev manuskript.

Handling 

Filmen finder sted i Los Angeles under Depressionen, hvor privatdetektiven Jake 'J.J' Gittes (Nicholson) bliver hyret til at udspionere Hollis Mulwray, der er chefingeniør for byens vandforsyning. Kvinden der ansætter ham udgiver sig for at være Elvyn Mulvray, Hollis' kone. Gittes forfølger Hollis og fotograferer ham sammen med en ung kvinde. Billederne bliver en skandale, og Gittes opdager at han ikke har arbejdet for Elvyn Mulvray, men en kvindelig journalist.

Sporene peger mod en skandale i bystyret. På trods af en alvorlig tørke og en deraf følgende debat om at bygge en dyr dæmning, pumper forsyningsvæsenet hver nat en stor mængde ferskvand ud i havet.

Gittes følger et tip om at opsøge Hollis Mulvray ved et reservoir, men da han ankommer er politiet ved at fiske Mulvrays lig op ad det. Under efterforskningen spørger politiet fru Mulvray om dødsfaldet og antager at hun ansatte Gittes, hvilket hun understøtter. Hun takker ham og hyrer ham til at efterforske hendes mands død.

Senere den nat, men Gittes forsøger at bryde ind i det aflåste vandreservoir, opdages han af forsyningsvæsenets sikkerhedschef Claude Mulvihill og en bølle (spillet af Polanski selv), der snitter Jakes næsebor, så han kan "holde snuden for sig selv". Gittes bliver ringet op af Ida Sessions, den kvinde der blev betalt for at spille Elvyn Mulvray, og hun foreslår ham at kigge i avisernes dødsannoncer. På vandforsyningens kontor opdager Gittes nogle fotografier af en ældre mand han havde set Hollis Mulvray diskutere med, få dage før hans død. Manden, Noah Cross (Huston), er Evelyn Mulwrays far, og han er tidligere indehaver af byens vandforsyning og Hollis' forretningspartner. Cross afbrød forbindelsen, da de solgte deres andele til byen.

Medvirkende 
 Jack Nicholson – Jake 'J.J' Gittes
 Faye Dunaway – Evelyn Cross Mulwray
 John Huston – Noah Cross
 Perry Lopez – Kriminalkommisær Lou Escobar 
 John Hillerman – Russ Yelburton 
 Darrell Zwerling – Hollis I. Mulwray 
 Diane Ladd – Ida Sessions 
 Roy Jenson – Claude Mulvihill 
 Roman Polanski – Mand med kniv 
 Richard Bakalyan – Detektiv Loach

Eksterne henvisninger 

 

Amerikanske film fra 1974
Film noir
Kriminalfilm fra USA
Film instrueret af Roman Polanski
Golden Globe for bedste film - drama
Bodilprisen for bedste amerikanske film
Briesen (Oder-Spree)

Briesen er en by i landkreis Oder-Spree i den tyske delstat Brandenburg. Briesen ligger sydvest for Berlin, og indgår i Amt Odervorland. Briesen er kendt tilbage til 1403.

Bydele og bebyggelser 
 Biegen
 Bunterschütz
 Dorismühle
 Freiheitsloose
 Karolinenhof
 Kersdorf
 Kersdorfer Schleuse
 Vorwerk Briesen
 Waldschlößchen
Spildesigner

Spildesigner er en profession, der beskæftiger sig med spildesign.

Spildesign omfatter som begreb både elektroniske spil, herunder af gameplayet til et computerspil, og ikke-digitale spil såsom brætspil, kortspil, terningespil eller sociale spil og lege. Specielt indenfor computerspil kan der være stor forskel på hvilke arbejdsopgaver spildesigneren varetager i en produktion. De kan være begrænset til at definere spillets regler, eller de kan omfatte banedesign i computerspil, design af det narrativ eller den rammefortælling et spil er baseret på, at skrive tekst og dialog til spillet, og instruktion af andre kreative ansatte såsom tegnere, modellører og lyddesignere. Disse opgaver varetages til tider også af en spilinstruktør.

Se også 
Spildesign

Spildesign
 
Stillingsbetegnelser
Erkner

Erkner er en by i landkreis Oder-Spree i den tyske delstat Brandenburg beliggende lige sydøst for bydelen Treptow-Köpenick i Berlins udkant.

Eksterne henvisninger 

 Gerhart-Hauptmann-Museen 
 Stadtinfo-Seite Erkner-Netz.de 
 

Forstæder til Berlin
Schöneiche

Schöneiche er en by i landkreis Oder-Spree i den tyske delstat Brandenburg. Byen er beliggende syddøst for bydelen Treptow-Köpenick i Berlins udkant.

Cistercinsermunke anlagde i 1250 i området ved Fichtenau en vandmølle

Forstæder til Berlin
Landkreis Ostprignitz-Ruppin

Landkreis Ostprignitz-Ruppin er en landkreis i den nordvestlige del af den tyske delstat   Brandenburg. Administrationscenteret er i  byen Neuruppin

Området består af landområder med tætte skove nordvest for Berlin. Der er mange floder og søer især i de vestlige og nordlige egne. Hovedfloden er Dosse.

Landkreis Ostprignitz-Ruppin grænser i nord til de  mecklenburg-vorpommeriske landkreise Müritz (Mecklenburgische Seenplatte) og Mecklenburg-Strelitz, i øst Landkreis Oberhavel, mod syd Landkreis Havelland, mod sydvest Landkreis Stendal i Sachsen-Anhalt og mod vest ligger Landkreis Prignitz.

Byer og kommuner
Efter kommunalreformen 2003 består kreisen af  23 kommuner, herunder 6 byer. 

Kreisen havde   indbyggere pr.

Eksterne henvisninger

 Regionales Informationssystem Ruppiner Land
 Ostprignitz-Ruppin
O-live

O-live er en lokalitets baseret microblog til mobiltelefonen. Tjenesten gør brugerne i stand til at oprette microblogs der er bundet til en fysisk lokalitet.

Systemkrav 

Det eneste der kræves for at anvende O-live er en mobiltelefon med tilknyttet internetforbindelse.

Oprindelse 

Konceptet startede oprindeligt som en del af et speciale projekt på IT Universitetet i København (ITU) i September 2007. Siden er det blevet til et Open Source projekt hvor alle har mulighed for at ændre i konceptet.

Teknologi 

O-live applikationen er skrevet i PHP og anvender desuden en MYSQL database til at lagre indholdet fra de forskellige microblogs.

Se også 
 Twitter
 Jaiku
 Bliin

Referencer

Eksterne links 
 o-live.dk

Social software
Regionalisme (litteratur)

Regionalisme (af latin, region = egn, landskab), en præciserende betegnelse for litteratur, hvori de personer og det miljø, der skildres, er karakteriseret ved en særlig atmosfære fra en bestemt egn. Regionen er oftest et land- eller provinsmiljø, der spilller en vigtig rolle for værkets udtryk. Et ældre (næsten dækkende) udtryk er; hjemstavnsdigtning.

Litteratur
Salgsteknik

Salgsteknik handler om de teknikker, værktøjer og færdigheder, der indgår i en salgsproces. Normalt betegner det de elementer, der indgår i et møde mellem køber og sælger, men kan også omhandle de processer, der foregår omkring selve salgsmødet.

De fleste salgsteknikker angiver nogle hovedprincipper, hvor et salgsmøde typisk er struktureret ved at indeholde et antal faser.

Historie 
Indtil for 40-50 år siden var der ofte tale om indlærte "salgstaler", hvor en sælger "lirede" en forberedt tale af. I mere moderne former indgår der i de første faser ofte en behovsanalyse, hvor man benytter spørgeteknikker til at finde frem til kundens behov og derefter en præsentationsfase, hvor man argumenterer for produktet.

I de mest moderne former er især behovsanalysen gjort avanceret ved at man leder kunden igennem en række erkendelser af egne behov, hvorved salgsmødet fremstår som rådgivende og konsultativt.

Teknikker 
Blandt de klassiske salgsteknikker kender man nøgleord som AIDA, BALA, DABA, ruseteknik, SPIN o. lign.
I dansk terminologi er de mest udbredte 3S-modellen og BEPS = Behov, Enighed, Præsentation og Salg.

Handel
Private banking

Private banking er en række af finansielle services der ydes til private kunder, herunder f.eks. særlige kreditkort, mere eksklusive rammer og eksklusive arrangementer. Den rådgivning der ydes til Private Banking kunder kaldes ofte "Wealth Management" eller "Formuerådgivning". Rådgivningen omfatter sædvanligvis alle produktområder, f.eks. bolig, investering, pension og lån, men ofte også en finansiel planlægning, hvor kundens økonomi planlægges over en længere tidshorisont.

Der findes mange måder at kategorisere Private Banking-kunder på, men i Danmark omfatter målgruppen typisk personer med en likvid formue på mindst DKK 2-3 mio. I udlandet er målgruppen typisk såkaldte "High Net Worth Individuals" (HNWI), som har en likvid formue på mindst 1 mio. dollars eller 1 mio. euro.

Ifølge finansjournalist David Bentow er der tre dimensioner af private banking:
 Investeringsrådgivning
 Rådgivning om skatteoptimering, arv osv.
 VIP-behandling (eksklusiv indkvartering, VIP-arrangementer mv.)

I forbindelse med den schweiziske lækage af HSBCs private banking-metoder blev det klart at der nogle gange desuden rådgives i egentlig skatteunddragelse.

Referencer 

Bankvirksomhed
Lise Dandanell

Lise Dandanell (født 3. december 1957 på Frederiksberg) er en dansk sanger.

Hun debuterede i 1981 hvor hun udgav to albums med bandet Jacob Groth Band, Bent Hesselman Band og Crew. Senere i 1985 sammen med med funkbandet Blast med Tina Schäfer og Hanne Boel. I 1990 startede Dandanell som sanginstruktør. Hun har endvidere lagt stemme til forskellige danske versioner af tegnefilmssange, bl.a. "En verden af liv" og "Føl hvordan dit liv bli'r fyldt" fra Løvernes Konge samt "Jeg ka' li' ham" og "La la lu" fra Lady og Vagabonden.

Siden 1989 har Lise Dandanell også været konsulent i erhvervslivet, med udgangspunkt i hvordan stemme og kropssprog bruges i kommunikation og formidling.

I 2012 udarbejdede Lise Dandanell kurset Undercover Coach, som er en nytænkende måde at udvikle ledere og medarbejdere på. I Undercover Coach tages der udgangspunkt i deltagerens daglige omgivelser og interaktioner.

Referencer

Eksterne henvisninger 
 

Sangere fra Danmark
Deltagere ved Dansk Melodi Grand Prix 1982
Personer fra Frederiksberg
Deltagere ved Dansk Melodi Grand Prix 1991
Deltagere ved Dansk Melodi Grand Prix 1985
Neuruppin

Neuruppin (IPA: nɔʏʁʊˈpiːn) er administrationsby i landkreis
Ostprignitz-Ruppin i den tyske delstat Brandenburg.

Neuruppin er arealmæssigt den 14. største kommune i Tyskland. Den ligger 60 km nordvest for Berlin. Mod syd og øst for hovedbyen Neuruppin og Alt Ruppin løber floden Rhin, der udvider sig til Ruppiner See. Byen ligger i landskabet Ruppiner Land.
Neuruppin blev grundlagt omkring 1150. I byen tryktes til 1937 naive og satiriske lithografiske billedark. Blæksprutten viderefører traditionen med neuruppinerne om "kendte": karikerede portrætter og bevidst naive rimede tekster.
I 1998 fik Neuruppin officielt tilføjet Fontanestadt.

Mod nord strækker kommunen sig ind i landskabet Ruppiner Schweiz til Kyritz-Ruppiner Heide, der er kendt som øvelsesplads for den sovjettiske hær i DDR-tiden. En borgerindsats i 1994 forhindrede, at flyvepladsen fortsatte. Neuruppin har ry for at være den mest preussiske af alle byer i Preussen på grund af sin regelrette arkitektur og status som preussisk garnisonsby. Forfatteren Theodor Fontane, general Hermann Hoth og arkitekt Karl Friedrich Schinkel blev født i Neuruppin. Frederik den Store af Preussen boede i byen i sin tid som kronprins.

Bydele og bebyggelser
Real Life

Real Life er en humoristisk online-baseret tegneserie, skrevet af Greg Dean, og startet den 19. november 1999. Den er centreret omkring Greg og hans venner, omend skærmversionerne er en del anderledes end de virkelige.

På trods af titlen Real Life indgår elementer som tidsrejser, talende computere og magtkampe om verdensherredømmet. De fleste ideer udspringer af Deans noget nørdede væsen, således handler tidsrejsen om at skaffe et computerspil inden udgivelsen.

Tegneserien opdateres som udgangpunkt på alle hverdage, og der findes 1 udgivet bog, "Year One of Real Life" ().

Eksterne henvisninger 
 Real Life Comics

Onlinetegneserier
Etableret i 1999
Carl August Struensee

Carl August Struensee (fra 1789 Struensee von Carlsbach), (18. august 1735 i Halle – 17. oktober 1804 i Berlin) var professor i matematik, preussisk finansminister og bror til Johann Friedrich Struensee. Var gennem 14 år en anset videnskabsmand inden for krigsvidenskab ved akademiet i Liegnitz.

I april 1771 kom han til København og blev chef for finansadministrationen. Han blev anholdt sammen med broren 17. januar 1772 og sad fængslet i Kastellet et halvt år, før han blev løsladt og afskediget dog uden at være anklaget for nogen forbrydelse. Han blev i 1789, efter Guldbergperioden, adlet under navnet von Carlsbach i både Danmark og Preussen.

I Preussen fortsatte han sin ministerkarriere inden for told- og fabriksvæsenet til sin død.

Ekstern kilde/henvisning 
 Svend Cedergreen Bech, Struensee og hans tid, København: Politikens Forlag 1972. 

Politikere fra Preussen
Kollegiedeputerede fra Danmark
Tyskere i 1700-tallet
Tyskere i 1800-tallet
Personer i Dansk Biografisk Leksikon
Personer i oplysningstiden
Personer fra Halle (Saale)
Godsejere fra Tyskland
Carl August
Oppe Sundby Kirke

Oppe Sundby Kirke ligger på Roskildevej i Frederikssund.

Historie 
Kernen i kirken er det romanske skib og kor fra 1100-tallet, bygget af rå kamp med tilhugne kampestenskvadre i hjørnerne. I gotisk tid, måske omkring år 1400, blev bjælkeloftet erstattet af hvælvinger, to fag i skibet og ét i koret. Senere er skibet blevet forlænget mod vest med munkesten. Syddøren blev forsynet med et våbenhus, og norddøren blev tilmuret, men der kan stadig ses spor efter den. Senere kom sakristiet til, på korets nordside. Dets kamtakkede blændingsgavl anses for kirkens smukkeste del. Sidste tilbygning er tårnet, som antagelig kom til o. 1550. Kirkens nuværende udseende, i upudset sten, går tilbage til en renovering i 1870.

Interiør 
Det udskårne korbuekrucifiks stammer fra sidste halvdel af 1200-tallet. Figuren har oprindeligt været udstyret med en krone eller tornekrans.

Altertavle 
Altertavlen er fra 1600-tallet, og er arkitektonisk opbygget i to stokværk med et trekantet topstykke. Nederste del indeholder tre felter adskilt af søjler, og midterdelen to felter. Oprindeligt var alle felterne udfyldt med skriftsteder, men ved renoveringen i 1870 blev de tre nederste felter erstattet med malerier af F.C. Lund, som forestiller Jesus flankeret af Peter og Paulus. Christian 4.s motto, Regna Firmat Pietas, pryder topstykket.

Prædikestol 
Prædikestolen er fra 1614 og fremstillet på Berndt Snedkers værksted. Den udskårne kurv har fire arkadefelter med gengivelser af de fire evangelister. Mellem felterne ses mandlige og kvindelige hermer. Undersiden af den sekskantede himmel er udsmykket med en helligåndsdue.

Døbefont 
Den romanske granitdøbefont af roskildetype er kirkens ældste inventar. Dåbsfadet er nederlandsk og fra begyndelsen af 1600-tallet.

Orgel 
Orglet er bygget af Jensen & Thomasen Orgelbyggeri i 1982. Det omfatter 11 stemmer fordelt på to manualer og pedal.

Kirkeskib 
Modellen af den tre-mastede bark Elna er udført af den lokale fisker og sliber Hans Christensen, og ophængt i kirken 1936. Da "Sliber-Hans" renoverede skibet i 1969 ændrede han navnet til Lori. Modellen er ca en meter lang.

Referencer 
 De danske Kirker, redigeret af Erik Horskjær. Bind 3, Nordsjælland. G.E.C. Gads Forlag, 1970.

Eksterne kilder og henvisninger 

 Oppe Sundby Kirke hos KortTilKirken.dk
 Oppe Sundby Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Frederiksborg Amt
Kirker i Helsingør Stift
Vårkrokus

 
Vårkrokus (Crocus vernus), også skrevet Vår-Krokus, er en staude med en spinkel, opret vækst.

Beskrivelse 
De grundstillede blade er linjeformede og helrandede med nedadrullet rand. Midt på bladet ses en hvid stribe. Bladene har en fortykket spids, som gør det muligt at bore sig gennem snedækket om foråret. 

Blomstringen sker i marts-juli, bestemt af at blomsteranlægget reagerer ved 0,2° C med hastig fremspiring. Blomsterfarven er hvid, stribet (hvid/violet) eller violet. Dækbladene er sammenvoksede ved grunden og danner tilsammen et langt rør. Arten har seks støvdragere og en griffel med et tregrenet støvfang. Hos hovedarten er griffelen længere end støvdragerne, men hos underarten ssp. albiflorus er det omvendt.

Rodnettet består af den runde stængelknold, som nydannes hvert år oven på den gamle. På knolden sidder de trævlede rødder.

Højde x bredde og årlig tilvækst: 0,15 x 0,10 m (15 x 10 cn/år). Målene kan bruges til beregning af planteafstande i fx haver.

Hjemsted 
Arten er knyttet til lysåbne græsområder (sætere, bjergenge) og lyse skove på veldrænet bund i det sydlige østlige og sydøstlige Europa. På Moldoveanu bjerget i Fagaras bjergene, Rumænien, findes den sammen med bl.a. Agrostis rupestris, ene (var. Saxatilis), bjergfyr, europæisk engblomme, fladkravet kodriver, grønel og tyttebær

Underarter 
 Crocus vernus ssp. vernus (mest violette blomster)
 Crocus vernus ssp. albiflorus (hvide, stribede eller lsyviolette blomster)

Note

Eksterne henvisninger 

Haveplanter
Krokus